1.  ปัจจัยความเสี่ยง

1.1 ความเสี่ยงจากภาวะการแข่งขันทางธุรกิจ

ตลาดซื้อขายที่อยู่อาศัยประเภทห้องชุดหรือคอนโดมิเนียมยังคงขยายตัวในเกณฑ์ดี โดยเฉพาะในเขต

ใจกลางเมืองหรือย่านที่มีรถไฟฟ้าผ่านซึ่งนอกเหนือจากปัจจัยเรื่องความสะดวกสบายของการอยู่อาศัยแล้ว
การก่อสร้างคอนโดมิเนียมสามารถทำได้อย่างรวดเร็ว
ทำให้ผู้บริโภคตัดสินใจซื้อคอนโดมิเนียมง่ายขึ้น

อย่างไรก็ตาม ปี 2550 การพัฒนาโครงการบ้านเดี่ยว ยังมีสัดส่วนที่ประมาณ 50%
ทาวน์เฮ้าส์และคอนโดมิเนียมอย่างละ 25%
โครงการซิตี้คอนโดมิเนียมยังเป็นที่ต้องการของตลาดรวมถึงโครงการบ้านเดี่ยวราคาไม่เกิน 3
ล้านบาท ผู้ประกอบการต้องประสบกับภาวะการแข่งขันในธุรกิจอสังหาริมทรัพย์รุนแรงมากขึ้น
ต้องปรับตัวโดยพัฒนารูปแบบที่อยู่อาศัยให้สอดคล้องกับความต้องการของตลาด อีกทั้ง
ผู้ประกอบการต้องจัดกิจกรรมทางด้านการตลาดหลาย ๆ ด้าน เพื่อให้เข้าถึงลูกค้าเป้าหมายมากขึ้น

คาดว่าในปี 2551 กำลังซื้อจากตลาดบ้านหลังใหญ่มาเป็นบ้านหลังเล็ก
หรือจากบ้านเดี่ยวมาเป็นทาวน์เฮ้าส์หรือคอนโดมิเนียมมากขึ้น ภายใต้ภาวะการณ์แข่งขันเช่นนี้
บริษัทฯได้ปรับตัวโดยขายบ้านหรือห้องชุดในระดับราคาที่เหมาะสม
เพื่อให้สอดคล้องกับกำลังซื้อของผู้บริโภคและในทำเลที่มีศักยภาพ

1.2 ความเสี่ยงด้านการเงิน

ในปี 2550 อัตราดอกเบี้ยจะปรับลดอย่างต่อเนื่องจนถึงช่วงต้นปี 2551
แต่คาดว่าจะมีแนวโน้มปรับตัวเพิ่มขึ้นหลังกลางปี 2551
หากเศรษฐกิจฟื้นตัวและภาวะทางการเมืองชัดเจนขึ้น อย่างไรก็ตาม
ช่วงปีที่ผ่านมาสถาบันการเงินมีความระมัดระวังในการปล่อยสินเชื่อค่อนข้างมากและในปี 2551 นี้
รัฐบาลกำลังจะออกมาตรการกระตุ้นเศรษฐกิจโดยการปรับลดภาษีและค่าธรรมเนียมโอนที่อยู่อาศัย
จึงส่งผลทำให้การโอนกรรมสิทธิ์บ้านให้กับลูกค้าไม่เป็นไปตามเป้าหมาย
เนื่องจากผู้บริโภครอให้กฎหมายมีผลบังคับใช้
ทำให้ธุรกิจซื้อขายอสังหาริมทรัพย์ฟื้นตัวช้าแต่คาดว่าจะเป็นเพียงระยะสั้นๆ ดังนั้น บริษัทฯ
ได้กำหนดกลยุทธ์ในการขายสินค้าในหลายระดับราคาให้เหมาะสมกับลูกค้าแต่ละกลุ่ม

1.3 ความเสี่ยงในการสร้างบ้านก่อนขาย

เนื่องจากปัจจัยด้านกำลังซื้อของผู้บริโภคลดลง ซึ่งทำให้การตัดสินใจซื้อชะลอตัวลงไปบ้าง
ส่งผลกระทบต่อกลยุทธ์สร้างบ้านพร้อมอยู่ ซึ่งอาจจะไม่ตรงกับความต้องการของตลาด บริษัทฯ
จึงแบ่งการสร้างบ้านเป็นโซน เพื่อนำเสนอทางเลือกให้แก่ลูกค้า เช่น บ้านแบบโฮมออฟฟิต
บ้านเดี่ยว บ้านแฝด รวมถึงคอนโดมิเนียม
โดยได้มีการติดตามสอบถามความต้องการของลูกค้าที่มาเยี่ยมชมโครงการเพื่อให้ทราบถึงความต้องการที่แท้จริงและพฤติกรรมของผู้บริโภคในขณะนั้น
หากความต้องการเปลี่ยนไปไม่สอดคล้องกับกลยุทธ์ที่บริษัทได้วางแผนไว้
บริษัทจะทำการปรับสินค้าให้เหมาะสมเพื่อตอบสนองให้ตรงกับความต้องการของลูกค้า

อีกทั้ง บริษัทได้ให้ความสำคัญต่อการวางแผนการก่อสร้างให้เป็นทิศทางเดียวกับปริมาณการขาย
รวมทั้งได้ให้ความสำคัญต่อการตรวจสอบคุณภาพของสินค้าก่อนที่จะดำเนินการส่งมอบให้แก่ลูกค้า
เพื่อให้ลูกค้ามั่นใจและพึงพอใจในคุณภาพของสินค้า

1.4 ความเสี่ยงจากการเพิ่มขึ้นของราคาวัสดุก่อสร้าง

นอกจากปัจจัยเกี่ยวกับความไม่แน่นอนทางเศรษฐกิจและการเมือง ปัญหาราคาน้ำมันที่ปรับตัวสูงขึ้น
อย่างต่อเนื่อง เป็นผลให้ราคาสินค้าและวัตถุดิบปรับตัวสูงขึ้น
ทำให้ราคาวัสดุก่อสร้างและแรงงานในการก่อสร้างปรับเพิ่มขึ้น ต้นทุนการก่อสร้างที่เพิ่มขึ้นนั้น
ทำให้บริษัทต้องวางแผนการก่อสร้าง สร้างความสัมพันธ์อันดีกับผู้รับเหมาก่อสร้าง
สร้างความมั่นใจในโครงการของบริษัท มีการประสานงานที่ดี
ทำให้การส่งมอบงานเป็นไปตามแผนงานที่วางไว้
ส่งผลต่อการควบคุมต้นทุนค่าก่อสร้างเป็นไปอย่างมีประสิทธิภาพ

1.5 ความเสี่ยงจากการเพิ่มขึ้นของอัตราดอกเบี้ยเงินกู้ยืม

ในปี 2550 ต้นทุนทางการเงินของบริษัทเพิ่มขึ้น
ประกอบกับความเข้มงวดในนโยบายการให้เงินกู้ยืมของธนาคารพาณิชย์ส่งผลต่อสภาพคล่องของบริษัท
และหากมีการปรับเพิ่มของอัตราดอกเบี้ยจะส่งผลต่อต้นทุนการพัฒนาโครงการ
ซึ่งในการทำโครงการของบริษัทจำเป็นต้องได้รับการสนับสนุนจากสถาบันการเงิน
ซึ่งโครงการที่ดำเนินการอยู่ในปัจจุบันยังได้รับการสนับสนุนจากธนาคารพาณิชย์ของเป็นอย่างดี

ณ 31 ธันวาคม 2550 บริษัทฯ มีเงินกู้ยืมระยะยาว จำนวน 417 ล้านบาท
จากสถาบันการเงินเพื่อลงทุนในโครงการพัฒนาอสังหาริมทรัพย์เพื่อขายของบริษัท

โครงการ เงินกู้ยืม(ล้านบาท) ระยะเวลา อัตราดอกเบี้ย

ปรีชาร่มเกล้า 87 ชำระคืนภายใน 21 มิย. 2553 MLR

ปรีชาราม 1 ถ.ราษฎร์พัฒนา 49 ชำระคืนภายใน 15 มิ.ย. 2551 MLR+0.50

PG คอนโดมิเนียม พระราม9 83 ชำระคืนภายใน 27 เมย. 2552 MLR

ปรีชาคอมเพล็กซ์ 191 ชำระคืนภายใน 31 มีค. 2558 MLR

เงินทุนหมุนเวียน 7 ชำระคืนภายใน 30 พ.ย. 2553 MLR